
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 96
                                                              din 13 iunie 2017
                privind aprobarea recalculării chiriilor locuințelor pentru tineri destinate închirierii realizate de Agenția Națională pentru Locuințe în Municipiul Sighișoara
   
Consiliul Local al Municipiului Sighişoara, întrunit în şedinţă extraordinară,     
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 14569/29.05.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare; 
Ţinând cont de adresa nr. 1090/29.05.2017 a S.C. Apă Termic Transport S.A. Sighişoara, înregistrată la Municipiul Sighişoara cu nr. 14567/29.05.2017, prin care se înaintează pentru a se supune spre analiza şi aprobarea Consiliului Local Sighişoara, proiectul de hotărâre privind aprobarea recalculării chiriilor locuințelor pentru tineri destinate închirierii realizate de Agenția Națională pentru Locuințe în Municipiul Sighișoara;
Având în vedere prevederile Legii nr. 152/1998 privind înfiinţarea Agenţiei Naţionale pentru Locuinţe, cu modificările și completările ulterioare, cu precădere modificările aduse prin prevederile Ordonanței de Urgență nr. 30 din 5.04.2017, publicată în Monitorul Oficial nr. 263 din 13 aprilie 2017; 
Având în vedere prevederile Hotărârii Guvernului nr. 962/2001 privind aprobarea Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, cu modificările și completările ulterioare, cu precădere modificările aduse prin prevederile Hotărârii Guvernului nr. 304 din 5 mai 2017, publicată în Monitorul Oficial nr. 354 din 12 mai 2017;

Având în vedere prevederile Hotărârii Consiliului Local Sighişoara nr. 9/1998 privind înfiinţarea S.C. Apă Termic Transport S.A. Sighişoara;

 Având în vedere prevederile Contractului de concesiune nr. 3264 din 27.04.1998 pentru administrarea și întreținerea fondului locativ de stat din Municipiul Sighișoara, încheiat între Consiliul Local al Municipiul Sighișoara și S.C. Apă Termic Transport S.A. Sighişoara, aşa cum a fost modificat şi completat prin actele adiţionale încheiate;
Având în vedere prevederile Hotărârii Consiliului Local Sighişoara nr. 69 din 12 iunie 2003 privind administrarea blocurilor finanţate prin A.N.L.;
Având în vedere prevederile Hotărârii Consiliului Local Sighişoara nr. 45 din 30 martie 2017 privind aprobarea cotei autorităţii publice locale, aplicabilă titularilor de contracte care au împlinit vârsta de 35 ani, la valoarea de înlocuire a locuințelor pentru tineri destinate închirierii realizate de Agenția Națională pentru Locuințe în Municipiul Sighișoara și aprobarea recalculării chiriilor locuințelor pentru tineri destinate închirierii realizate de Agenția Națională pentru Locuințe în Municipiul Sighișoara;
Având în vedere Raportul de specialitate nr. 1088/29.05.2017 al S.C. Apă Termic Transport S.A. Sighişoara, înregistrat la Municipiul Sighişoara cu nr. 14570/29.05.2017, prin care se solicită și se justifică necesitatea aprobării recalculării chiriilor locuințelor pentru tineri destinate închirierii realizate de Agenția Națională pentru Locuințe în Municipiul Sighișoara, îndeplinindu-se prevederile legale în acest sens;
Având în vedere avizul favorabil al comisiei de comerţ;
În temeiul prevederilor art. 36 alin. (2), lit. “a” şi “c”, alin. (3), lit. “c”, alin. (6), lit. ”a”, pct. 17 şi alin. (9), art. 45 alin. (3) și a art. 115 alin. (1) lit. “b” din Legea nr. 215/2001, Legea administraţiei publice locale, republicată, cu modificările şi completările ulterioare,
           H O T Ă R Ă Ş T E:

Art. 1.  Se aprobă recalcularea chiriilor pentru fiecare apartament din blocurile de locuințe construite prin A.N.L, conform anexelor nr. 1 - 2, întocmite ținând cont de modelul aprobat prin Anexa nr. 16 la Normele metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, aprobate prin H.G. nr. 962/2001, așa cum a fost modificată și completată prin Hotărârea Guvernului nr. 304 din 5 mai 2017, avându-se în vedere și următoarele:


- Acd/apartament stabilită prin documentațiile tehnice de calcul a suprafețelor construite și a cotelor părți din acestea pentru fiecare apartament din blocurile de locuințe construite prin A.N.L, aprobate prin Hotărârea Consiliului Local Sighişoara nr. 8/26 ianuarie 2017, respectiv Hotărârea Consiliului Local Sighişoara nr. 29/27 februarie 2017; 


- cheltuieli de întreținere curentă, reparații curente, reparații capitale - 0,6% din valoarea de înlocuire a construcției;


-  cheltuieli de administrare - 0,2% din valoarea de înlocuire a construcției.

Art. 2. Administratorul locuinţelor, S.C. Apă Termic Transport S.A., calculează chiria în baza modelului de calcul prevăzut la art. 1 din prezenta, pentru fiecare locuinţă şi aplică coeficienţii de ponderare prevăzuţi de lege, pentru fiecare chiriaş, fără a depăşi nivelul maxim al chiriei prevăzut la art. 8 alin. (9^1) din Legea nr. 152/1998 privind înfiinţarea Agenţiei Naţionale pentru Locuinţe, respectiv:

   a) 10% din venitul mediu de bază brut lunar pe membru de familie, calculat în funcţie de veniturile realizate în ultimele 12 luni, în cazul în care venitul brut pe membru de familie este mai mic sau egal cu salariul minim brut pe ţară garantat în plată, stabilit prin hotărâre a Guvernului, în condiţiile art. 164 alin. (1) din Legea nr. 53/2003, republicată, cu modificările şi completările ulterioare;

  b) 20% din venitul mediu brut lunar pe membru de familie, calculat în funcţie de veniturile realizate în ultimele 12 luni, în cazul în care venitul brut pe membru de familie este mai mare decât salariul de bază minim brut pe ţară garantat în plată şi care nu depăşeşte cu 100% salariul minim brut pe ţară garantat în plată, stabilit prin hotărâre a Guvernului, în condiţiile art. 164 alin. (1) din Legea nr. 53/2003, republicată, cu modificările şi completările ulterioare;

  c) 30% din venitul mediu brut lunar pe membru de familie, calculat în funcţie de veniturile realizate în ultimele 12 luni, în cazul în care venitul brut pe membru de familie este mai mare decât 100% salariul minim de bază brut pe ţară garantat în plată, stabilit prin hotărâre a Guvernului, în condiţiile art. 164 alin. (1) din Legea nr. 53/2003, republicată, cu modificările şi completările ulterioare, dar nu mai mult de 5.000 lei.

Art. 3. Pe data adoptării prezentei, orice alte prevederi contrare, incidente în spetă, se abrogă.

Art. 4. Cu ducerea la îndeplinire a prevederilor prezentei hotărâri se încredinţează administratorul locuințelor A.N.L., S.C. Apă Termic Transport S.A. Sighişoara.

 Art. 5. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureş şi se va aduce la cunoștinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Matei Ovidiu – Daniel         
                                                                                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  1 ex. Direcția Administrarea Patrimoniului;
  1 ex. Compartimentul Spațiu Locativ;

  1 ex. Biroul Buget, Contabilitate, Salarizare - Direcţia Economică;
  2 ex. S.C. A.T.T. S.A.
 11 ex. 

 B.A.
